Mabilis na nabenta ng mangingisda ang higanteng isdang nabingwit niya noong Linggo sa Higtangan Island sa Biliran. Larawan mula kay Janette Parilla

NAVAL, Biliran - Isang higanteng isda ang nahuli sa isla ng Biliran noong Linggo.

Ayon sa Bureau of Fisheries and Aquatic Resources (BFAR), nahuli ang isda sa kalagitnaan ng Carnaza Sea sa Cebu at Higatangan Island sa Biliran ng isang mangingisda.

Tinatayang nasa 116-kilo ang bigat ng isda na nalamang kabilang sa species ng grouper o lapu-lapu.

Naibenta ang isda sa isang fish vendor sa bayan ng Naval sa halagang P200 kada kilo.

Dagdag ng BFAR, edible o makakain naman ang isda pero hindi na sana ito dapat hulihin.